Llista i classifica les entitats de què parla el text següent:
El president de la Generalitat Moltes gràcies, presidenta. Senyor diputat, deixin-me començar fent referència a un dels actes que vostè subratllava, que és la presa dels despatxos judicials, i especialment el discurs que va pronunciar el president del Consell General del Poder Judicial, que va dir que la raó última del dret, la raó última de la funció judicial, era defensar la unitat d’Espanya. Crec que és una mostra, clarament, que l’alta judicatura, la cúpula judicial està capturada per un nacionalisme espanyol. En un estat democràtic, la raó última d’impartir justícia hauria de ser la garantia de drets i de llibertats de la ciutadania. Aquí, és la unitat d’Espanya (aplaudiments.) Per tant, nosaltres rebutgem aquest plantejament. I respecte, doncs, a l’altre acte que vostè feia referència. Jo hi vaig participar perquè crec que el Govern de Catalunya hem de fer sentir la nostra veu arreu, fins i tot també amb entitats amb qui, a vegades, podem no coincidir en alguns dels plantejaments. Vostè ha subratllat alguns aspectes en els que jo no estic d’acord amb el posicionament públic que ha tingut aquesta entitat, com a l’inrevés, moltes vegades és crítica amb l’acció del Govern. Però crec que era important, en nom del Govern de Catalunya, llançar un missatge clau, i els missatges que vaig plantejar allà evidentment, davant del rei d’Espanya, també, doncs, dirigint-me a tots els representants econòmics i socials que eren allà, és que Catalunya té tot l’actiu per fer una reindustrialització que ha de servir per donar més drets i llibertats a la ciutadania, i per afrontar un canvi en el model productiu. Que el que fractura Catalunya no és el dret a votar, sinó que són les desigualtats, i que el Govern de Catalunya està compromès en un procés de negociació on en defensarem el dret a l’autodeterminació i l’amnistia, i que el que és possible a Escòcia sigui possible a Catalunya. Això que dic aquí, també ho dic davant del rei d’Espanya, a tot arreu, perquè nosaltres no tenim por de defensar els nostres posicionaments davant de qui sigui. (Aplaudiments.)
Generalitat : govern, Consell General del Poder Judicial : organització, Espanya : Entitat_Geopolítica, Govern de Catalunya : govern, Govern : govern, Catalunya : Entitat_Geopolítica, Escòcia : Entitat_Geopolítica